— 38 — 



octroyé par nostredict baillifz, pryant d'aultre costel ledict 

 seigneur Evesque ne prendre à mal part qu'ilz auroient estez 

 ainsi arrestez à son insceu et absence, et que s'il eust esté pré- 

 sent ce ne leur fût pas advenu ; disant en oultre ledict seigneur 

 Evesque n'avoir esté contrainct à bailler ledict argent, ains 

 que ce fut de son bon gré et non par composition avec icelluy 

 faicte, comme on vous a donné d'entendre. 



De quoy, pour responce et nostre descharge, vous avons bien 

 voulu certiorer, vous pryant croire que s'il en fût esté autre- 

 ment, nous y eussions pourveu à vostre contantement, ne dési- 

 rans d'altérer tant soit peu la bonne voysinance et ligue hérédi- 

 taire entre leurs Altesses Sérénissimes comme aussi vos sei- 

 gneuries et nous, jusques à présent si bien observées, ains 

 icelles garder et entretenir, Dieu aydant qui prierons, Nobles, 

 magnifiques et très expertz seigneurs, singuliers amys et bons 

 voysins, vous tenir soubz sa saincte garde et protection. 



À Berne, ce xxi janvier 1604. 



L'ADVOUHIER ET CONSEIL DE LA VILLE ET CANTON 

 DE BERNE. 



A nobles, magnifiques et très expertz seigneurs , Messieurs le. 

 Comte de Champlitte, gouverneur au Comté de Bourgongne, les 

 Président et Gens tenans la Cour souveraine de Parlement a 

 Dole, nos honnorez seigneurs, singuliers amis et bons voisins. 



